钦定古今图书集成/明伦汇编/氏族典/第126卷 > 陈智
## 钦定古今图书集成/明伦汇编/氏族典/第126卷 > 陈智

按《咸宁县志》：“智字伯机，永乐丙戌进士，授北京道监
察御史。明年，丁母忧起复，乃莅乌台，出按八闽、苏松，
发奸摘伏，有如神明，特陞陕西宪使。宣德五年，上以
江西政务繁剧，必得智往，遂陞右布政使，豪猾屏息。
正统元年春，升左布政使。六月，召赴阙，升行在都察
院右都御史，平反大狱，甚有阴德。正统十一年卒。”